נשיא ארצות הברית, דונלד טראמפ לוחץ ידיים עם המנהיג העליון של קוריאה הצפונית, קים ג'ונג-און
**הפסגה האמריקאית-קוריאנית באזור המפורז הקוריאני** הייתה פסגה דיפלומטית שנערכה במשך יום אחד והתקיימה באזור המפורז הקוריאני בין נשיא ארצות הברית, דונלד טראמפ לנשיא קוריאה הדרומית, מון ג'יאה-אין והמנהיג העליון של קוריאה הצפונית, קים ג'ונג-און.
בועידה זו סומנה הפעם הראשונה בה נשיא ארצות הברית נמצא על אדמת קוריאה הצפונית וכן הפעם השנייה מאז סופה של מלחמת קוריאה בה מנהיג צפון קוריאני נכנס לשטח קוריאה הדרומית, לאחר הפסגה הבין-קוריאנית (אנ').

מלבד הנשיא טראמפ בצד האמריקאי לקחו חלק גם היועצים הבכירים של טראמפ, איוונקה טראמפ וג'ארד קושנר  וכן שגריר ארצות הברית בקוריאה הדרומית, הארי האריס.

רקע
---

מספר נשיאים אמריקאים מכהנים נסעו בעבר לצד הדרום הקוריאני של האזור המפורז בין המדינות ואף חלקם ראו את קוריאה הצפונית באמצעות משקפת אך אף אחד מהם אינם נכנסו בפועל לשטח של קוריאה הצפונית.

טראמפ וקים נפגשו במהלך פסגה בין המדינות שנערכה בפברואר 2019 בהאנוי שבווייטנאם בנוגע לנושא הגרעין, בפסגה קוריאה הצפונית ביקשה להסיר את כל הסנקציות הכלכליות העיקריות עליה ובתמורה היא הציעה כי היא תצמצם באופן חלקי את הניסיונות שלה לבנות נשק גרעיני אך הדגישה כי הדבר יעשה תוך שמירה על ארנסל הגרעין שלה, מנגד טראמפ והצוות האמריקאי הציעו סיוע כלכלי לקוריאה הצפונית בתמורה לכך שהיא תפרז גרעינית את חצי האי הקוריאני, בסופו של דבר הפסגה הסתיימה ללא הסכם כלשהו והשיחות בין המדינות נקטעו, בעקבות הפסגה בהנאוי מתחה התקשורת הצפון קוריאנית (שנמצאת תחת שליטה בלעדית של הממשלה הצפון קוריאנית) ביקורת על העמדה האמריקאית אך במקביל נמנעה מלמתוח ביקורת ישירה כלפי הנשיא טראמפ ועל אף שגיתנה את המדיניות האמריקאית עצמה היא ייחסה חשיבות רבה ליחסים הטובים בין טראמפ לקים.

בתחילת יוני 2019 אמר טראמפ לקבוצת עיתונאים כי הוא קיבל מכתב מקים, אותו תיאר כ"מכתב יפה, אישי מאוד וחם מאוד" ואף הצהיר כי המכתב הוא סימן לכך שהשיחות יחודשו, בסוף החודש קיבל קים מכתב תשובה מטראמפ ואמר כי המכתב "מצוין".

הכרזה
-----

ב-24 ביוני 2019, הבית הכחול (מעונו של נשיא קוריאה הדרומית) אישר כי הנשיא טראמפ צפוי לבקר בקוריאה הדרומית ב-30 ביוני ואישר את הידיעה שצוות הבית הלבן מתכנן לבקר באזור המפורז הקוריאני. יום לפני הביקור המתכונן נפגש שר החוץ הצפון קוריאני רי יונג-הו עם הנציג המיוחד של ארצות הברית בצפון קוריאה, סטיבן ביגן.

הפגישה
------

הנשיא טראמפ עובר את הגבול בין קוריאה הדרומית לזו הצפונית, לצידו נראה המנהיג העליון קים
טראמפ ומקבילו הדרום קוריאני, מון ג'יאה-אין נפגשו באזור המפורז עוד לפני הגעתו של קים ג'ונג און, לאחר הגעתו של קים הזמין האחרון את טראמפ לחצות את הגבול לכיוון קוריאה הצפונית אך חזר לאחר מספר דקות לצד הדרום קוריאני יחד עם קים, בכך הפך טראמפ לנשיא האמריקאי הראשון שנכנס לשטחה של קוריאה הצפונית, במהלך הפגישה הזמין טראמפ את קים לפגישה נוספת בבית הלבן אך מאוחר יותר הודה כי ככל הנראה פגישה כזו לא תתרחש בזמן הקרוב, בשלב מסוים הצטרף לשיחה ג'יאה-אין והשלושה דיברו לזמן קצר עד שטראמפ וקים עברו לבית החירות הבין-קוריאני (אנ') שם ניהלו שיחה קרוב לשעה.

מזכיר האוצר האמריקאי, סטיבן מנושין, שגריר ארצות הברית בקוריאה הדרומית, הארי האריס וכן איוונקה טראמפ וג'ארד קושנר ליוו את טראמפ במהלך הפגישה, איוונקה אף הצטרפה לחלק מפגישתו של אביה עם קים.

סיקור תקשורתי
-------------

כלי התקשורת בקוריאה הצפונית, שכאמור נמצאים תחת שליטה של הממשל תיארו את ביקורו של טראמפ כ"אירוע היסטורי" ו"אירוע מדהים", מנגד העיתונאית אנה פיפילד (אנ') (שאף כתבה בעברה ספר ביוגרפי על קים-ג'ונג און) טענה כי הפגישה משרתת את "הניצחון התעמולתי החשוב עבור קים", מנגד יועץ של משרד החוץ הצפון הקוריאני טען כי "הפגישה עם טראמפ משרתת אך ורק את האינטרסים האמריקאים".

במהלך מסיבת עיתונאים עם נשיא דרום קוריאה, טען טראמפ כי "הנשיא אובמה רצה להיפגש עם המנהיג קים אך האחרון השיב בשלילה לכל בקשה", טראמפ אף הוסיף בהמשך כי "ממשל אובמה התחנן לפגישה", טענה זו סוקרה בתקשורת ונבדקה על ידי מספר כלי תקשורת אמריקאים והטענה נמצאה כשקרית.

תגובות
------

מספר חברי קונגרס מהמפלגה הדמוקרטית וכן מועמדים דמוקרטים שהתמודדו בפריימריז המפלגתיים שנערכו לקראת הבחירות לנשיאות שנערכו ב-2020 מתחו ביקורת על החלטתו של טראמפ להיפגש עם קים, סגן הנשיא לשעבר (שאף ניצח בפריימריז ובהמשך הביס את טראמפ בבחירות לנשיאות), ג'ו ביידן גינה את ביקורו של טראמפ, ביידן טען כי "טראמפ פינק דיקטטור" והוסיף כי עשה זאת "תוך וויתורים רבים למטרות רווח זניחות", מועמדת דמוקרטית אחרת שהתמודדה בפריימריז, אליזבת וורן צייצה בטוויטר כי "הנשיא שלנו לא צריך לבזבז השפעה אמריקאית על צילום תמונות והחלפת מכתבים עם דיקטטור חסם רחמים". חלק מהמבקרים ביקרו את ההחלטה בגלל העובדה שטראמפ הסכים להיפגש עם קים שנתיים בידוק לאחר מותו של הסטודנט האמריקאי, אוטו וורמבייר. וורמבייר נעצר בקוריאה הצפונית לאחר שנחשד בניסיון נניבת כרזת תעמולה ובמהלך שהותו בשבי סבל מפגיעה מוחית קשה.

ראש ממשלת יפן, שינזו אבה אמר כי "יפן תומכת בתהליך המשא ומתן בין ארצות הברית לבין קוריאה הצפונית מאז הפסגה הדיפלומטית בסינגפור".

קישורים חיצוניים
----------------

ויקישיתוף מדיה וקבצים בנושא **הפסגה האמריקאית-קוריאנית באזור המפורז הקוריאני** בוויקישיתוף

הערות שוליים
------------

1. ↑  הגרדיאן, ד-פ-א, טראמפ חצה את הגבול לצפון קוריאה ונפגש עם קים ג'ונג און, באתר הארץ, 30 ביוני 2019
2. ↑  "DMZ: Donald Trump steps into North Korea with Kim Jong Un: Live updates". *www.cnn.com*. 30 ביוני 2019. אורכב מ-המקור ב-30 ביוני 2019. נבדק ב-30 ביוני 2019. `{{cite web}}`:  (עזרה)
3. ↑  "Special Report: Trump meets North Korea's Kim Jong Un in the DMZ". 30 ביוני 2019. אורכב מ-המקור ב-30 ביוני 2019. נבדק ב-30 ביוני 2019. `{{cite web}}`:  (עזרה)
4. ↑  סוכנויות הידיעות, טראמפ צעד לצפון קוריאה והודה לקים: "זה יום היסטורי", באתר ynet, 30 ביוני 2019
5. ↑  Haltiwanger, John. "Ivanka Trump said it was 'surreal' to step into North Korea as she joined her father's historic meeting with Kim Jong Un". *Business Insider*. אורכב מ-המקור ב-2019-07-02. נבדק ב-2019-07-02.
6. ↑  "Ivanka Trump meeting with Kim Jong-Un revealed in North Korea footage, as excruciating G20 Intervention prompts questions over her role". *The Independent*. 1 ביולי 2019. אורכב מ-המקור ב-2 ביולי 2019. נבדק ב-2 ביולי 2019. `{{cite web}}`:  (עזרה)
7. ↑  "DMZ: Donald Trump steps into North Korea with Kim Jong Un". *www.cnn.com*. 30 ביוני 2019. אורכב מ-המקור ב-1 ביולי 2019. נבדק ב-4 ביולי 2019. `{{cite web}}`:  (עזרה)
8. ↑  סוכנויות הידיעות, קים: קיבלתי "מכתב אישי מעולה" מטראמפ, באתר ynet, 23 ביוני 2019
9. ↑  Colby Itkowitz; John Hudson (11 ביוני 2019). "Trump praises Kim Jong Un, saying he received a 'beautiful' letter from him". אורכב מ-המקור ב-22 ביולי 2019. נבדק ב-27 ביולי 2019. `{{cite web}}`:  (עזרה)
10. ↑  Simon Denye (22 ביוני 2019). "North Korea's Kim receives 'excellent letter' from Trump, state media says". אורכב מ-המקור ב-22 ביולי 2019. נבדק ב-27 ביולי 2019. `{{cite web}}`:  (עזרה)
11. ↑  "Trump takes 20 steps into North Korea, making history as first sitting US leader to enter hermit nation". *CNN*. 30 ביוני 2019. אורכב מ-המקור ב-1 ביולי 2019. נבדק ב-1 ביולי 2019. `{{cite news}}`:  (עזרה)
12. ↑  "Donald Trump meets Kim Jong Un in DMZ; steps onto North Korean soil". *USA Today*. 30 ביוני 2019. `{{cite news}}`:  (עזרה)
13. ↑  "DMZ: Donald Trump steps into North Korea with Kim Jong Un". CNN. 30 ביוני 2019. אורכב מ-המקור ב-30 ביוני 2019. נבדק ב-30 ביוני 2019. `{{cite news}}`:  (עזרה)
14. ↑  "Why Ivanka Trump's North Korea Visit Is Being Criticized". *Inside Edition CBS*. 1 ביולי 2019. אורכב מ-המקור ב-2 ביולי 2019. נבדק ב-2 ביולי 2019. `{{cite web}}`:  (עזרה)
15. ↑  Daniel Dale (1 ביולי 2019). "Fact check: Obama never 'begged' for a meeting with Kim Jong Un". CNN. אורכב מ-המקור ב-1 ביולי 2019. נבדק ב-1 ביולי 2019. `{{cite web}}`:  (עזרה)
16. ↑  "AP FACT CHECK: Trump on NKorea, Wages, Climate; Dem Misfires". 1 ביולי 2019. אורכב מ-המקור ב-1 ביולי 2019. נבדק ב-1 ביולי 2019. `{{cite web}}`:  (עזרה)
17. ↑  Sarah Brookbank, Otto Warmbier trends on Twitter as users aghast at Trump photo-op in North Korea, *Cincinnati Enquirer* (July 1, 2019).
18. ↑  Japan's Abe Responds to Trump-Kim North Korea Meeting (אורכב 01.07.2019 בארכיון Wayback Machine), Bloomberg (June 30, 2019).

| דונלד טראמפ |
| --- |
| הורים | פרד טראמפ • מרי טראמפ |  |
| אחים | מריאן טראמפ • פרד טראמפ (הבן) • אליזבת טראמפ • רוברט טראמפ |
| נשים | איוונה טראמפ • מרלה מייפלס • מלאניה טראמפ |
| ילדים | איוונקה טראמפ (הנשואה לג'ארד קושנר) • דונלד טראמפ ג'וניור • אריק טראמפ • טיפאני טראמפ • בארון ויליאם טראמפ |
| אירועים במהלך כהונתו כנשיא ארצות הברית | השבעתו לנשיאות (2017) • עסקת הנשק האמריקאית–סעודית (2017) • התקיפה האמריקאית בסוריה (2017) • נאום ירושלים (2017) • פסגת ארצות הברית-קוריאה הצפונית בסינגפור (2018) • העברת שגרירות ארצות הברית בישראל לירושלים (2018) • פסגת האנוי (2019) • הכרת ארצות הברית בריבונות ישראל על רמת הגולן (2019) • הפסגה באזור המפורז הקוריאני (2019) • הליך הדחתו (2019) • חיסול קאסם סולימאני (2020) • עסקת המאה (2020) • מגפת הקורונה בארצות הברית (2020) • רצח ומחאות ג'ורג' פלויד (2020) • הסכמי אברהם (2020) • הבחירות לנשיאות ארצות הברית 2020 • ההסתערות על הקפיטול (2021) • הליך הדחתו ומשפט ההדחה השני (2021) |
| דברים בבעלותו או על שמו | ארגון טראמפ • מגדל טראמפ העולמי • בניין טראמפ • מגדל טראמפ • הספרייה הנשיאותית על שמו • רמת טראמפ • מיס תבל • מיס ארצות הברית • נאופלפה דונלדטראמפי • לרשימת עסקיו המלאה |
| ספריו | אמריקה שמגיעה לנו • טראמפ: האמנות שלי – איך לעשות עסקים • טראמפ: אמנות הקאמבק • איך להתעשר • טראמפ 101 • מגדל טראמפ (רומן) • רוצים שתהיו עשירים: שני אנשים - מסר אחד • טראמפ: להישרד בצמרת • הדרך לפסגה • לחשוב בגדול - להצליח בגדול: בעסקים ובחיים • אמריקה הנכה • תחשוב כמו מנצח |
| אחר | אש וזעם • פרשת טראמפ–אוקראינה • דו"ח מולר • מחאות נגד דונלד טראמפ • טראמפיזם |